# המציאות נושכת
כידוע, השאלה הרווחת ביותר לקראת 31 באוקטובר היא בדרך כלל: מה נקרא בהאלווין? בשנים האחרונות, הצליח ״ליל כל הקדושים״, חג התחפושות המפחידות, לתפוס אחיזה של ממש גם כאן, בקרב קהל קוראי העברית. אם אנחנו קוראים סיפורים מיוחדים בפורים ובפסח, הרי מן הראוי שנקרא סיפורים מיוחדים גם בערב זה, שהוא על טהרת המפחיד, הגותי והמקברי. ובכן, המפלצת הנבחרת שלנו להאלווין 2025 היא לא אחרת מאשר הערפד, או הערפדה. לא רק בגלל שאנחנו מאוהבים בלסטאט כבר מאז כיתה ט׳, אלא משום שהערפדים מייצגים גם את מה שיפה ומושך (נעורי נצח, למשל), וגם את מה שמפלצתי ונורא (סוג של רוצח סדרתי בעצם). הערפד הוא ארוס ותנטוס מגולמים יחדיו ביצור המופלא הזה, שללא ספק הכי כיף להתחפש אליו. אז לכל מי שביקש והתעניין, להלן רשימת הקריאה שלנו להיום בערב, למחר בבוקר ובעצם לכל ימות השנה:

ההנחה השבועית למנויי המגזין ספרי ילדים ונוער עכשיו ב-20% הנחה עם קוד קופון: KIDS *בתוקף עד 07.11.2025
לרכישה באתר

# מי אמר אמנות ולא קיבל?
אני, אני אמרתי אמנות ולא קיבלתי. אמרתי ואמרתי ואמרתי שוב, כי אין דבר בעולם שמשמח אותי יותר מספרי אמנות. לדפדף בין רפרודוקציות איכותיות של לוסיאן פרויד, לתת לעיניי לשוטט על פני הצבעים של קנדינסקי, לעקוב עם האצבע אחר הקו של אביבה אורי... אבל מה? ידוע שספרי אמנות, ובעיקר הטובים, יקרים יותר מארוחת צהריים במסעדה תל אביבית. כיצד אתחזק תחביב יקר כל כך? אספר לכם כיצד: אגיע היום למכירת ספרי האמנות של ״האחים גרין״. שמעתי שיהיו שם מאות ספרי אמנות מצוינים עד 50 ש״ח! אז לספונטניים שביניכם, לחובבות האמנות המסורות, לכל אספני הספרים הרציניים, לכל מי שאמרו אמנות ולא קיבלו: היום, בין 10:00 ו־16:00, ידידיה פרנקל 39, תל אביב. בואו.

אל תשכחו: כדי להמשיך לקבל את המגזין השבועי שלנו באופן קבוע, יש להירשם לרשימת התפוצה.
← להרשמה למגזין השבועי

# הספרייה השבועית
צילום: רוני כספי

נועה ברגר, דוקטורנטית לסוציולוגיה, מרצה וכותבת על קפה. הספר ״קפה: מזרח ומערב״ בעריכתה (יחד עם יהל שפר) ראה אור ב־2021 בהוצאת המוזיאון לאמנות האסלאם. על ״בשבח הצללים״ מאת ג'ונאיצ׳ירו טניזקי: ‏‎קראתי אותו כהצעה לחיפוש העומק שבאפלה. מאז אני אוהבת גדולה של ספרות יפנית: האפלה וההומור, החסכנות בעלילה לעומת העושר בתיאורי מקום, הגברים הנוקשים והנשים המתוחכמות, והחתולים רבי המשמעות שחוזרים ברבים מהספרים. על ״העין הכי כחולה״ מאת טוני מוריסון: ‏‎ספרים מאפשרים לי להיות בתוך העיניים של מישהו אחר, להרגיש את החיים כמישהי שהיא לא אני ואפילו לראות את עצמי דרך עין אחרת, לחוות כאב והתרגשות ודיכוי ושחרור מתוך מגדר, מוצא או תקופה שלא חייתי. הספרים של טוני מוריסון מזקקים בעיניי את החוויה הזו. על ״הרומנים הנפוליטניים״ מאת אלנה פרנטה: ‏‎כאן לא הרגשתי שאני חיה חיים של מישהי אחרת, אלא שמישהי אחרת כותבת אותי. התיאור הכי מדויק של איך זה מרגיש להיות מתבגרת, לבגוד ולהיבגד, להעריץ, לקנא, לפלס את דרכך מעלה, להרגיש נורא בעור של עצמך, ואיך מרגיש הפער בין איך שאת מביטה על עצמך ואיך שחברה קרובה מביטה עלייך. למדור המלא בקרו בפייסבוק או באינסטגרם של האחים גרין:

לתשובות באתר

greenbrothers.co.il | ידידיה פרנקל 39, תל אביב | 03-5238501
לחצו כאן אם אתם רוצים לקבל פחות מיילים - Manage Preferences לחצו כאן אם אתם רוצים להפסיק לקבל מיליים -